ડૉ. ગુપ્તાએ કહ્યું કે, “બાળકના શરીરમાં અમે તેની માતાના લિવરનો નાનો એવો ભાગ ફીટ કરી શકીએ તેમ હતા. 260 ગ્રામના આ પાર્ટને નિશાના લિવરમાંથી કાપવામાં આવ્યો હતો. બાદમાં આ પાર્ટને વધુ નાનો કરીને 210 ગ્રામ કરવામાં આવ્યો જેથી બાળકના શરીરમાં યોગ્ય રીતે બેસાડી શકાય.” નિશાએ કહ્યું કે બાળક બે મહિનાનું હતું ત્યારે પહેલી સર્જરી કરવામાં આવી હતી. પરંતુ તેમાંની એકપણ ટ્રીટમેન્ટ સફળ નહોતી રહી. તેની તબિયત બગડવાની શરૂ થઈ ગઈ અને વજન પણ નહોતો વધતો. બાળકની ઉંમર નાની હોવાના કારણે સર્જરી પડકાર સમાન હતી.